גבעת כ"ח

גִּבְעַת כֹּ"חַ (נִבטָא: גִּבְעַת כֹּחַ), מושב בגבול השפלה ולרגלי הרי יהודה כארבעה קילומטרים ממזרח לעיר יהוד, שייך למועצה אזורית חבל מודיעין. היישוב נקרא על שם 28 (כ"ח) החיילים מחטיבת אלכסנדרוני שנפלו במקום בקרב על כיבוש הכפר הערבי קולה. בתחילה נקרא המושב אֱלִישָׁמָע.

היישוב הוקם בשנת 1950 על ידי עולים מתימן. בשנת 1962 הצטרפו למושב 14 משפחות שמקורן בהתיישבות עולים מקוצ'ין (הודו) במושב עלמה ב-1954, הם השתלבו בחיי הקהילה בגבעת כ"ח ואף הקימו במושב בית כנסת על שם נחמיה מוטא.

אנדרטה הוצבה בקרבת מקום לזכרם של חללי חטיבת אלכסנדרוני, שנפלו על כיבוש הכפר הערבי קולה שישב במקום עד למלחמת העצמאות.

בעתיד יעבור בסמוך למושב מחלף שיחבר את כביש 6 וכביש 461, המחלף צפוי להקרא על שם המושב.

גלריה

קישורים חיצוניים

הערות שוליים 

יישובים שהוקמו ב-1950
מושבי תנועת המושבים
מושבים